cyanic-selkie/wikianc huggingface dataset:
জন হিত সংঘ
জন হিত সংঘ (जनहित संघ) নেপালের একটি রাজনৈতিক সংগঠন ছিল। এটি ১৯৫৯ সালের নির্বাচনের পরে আবির্ভূত হয়। দলটি রক্ষণশীল এবং গোঁড়া হিন্দু অভিজাত উপাদান দ্বারা গঠিত হয়েছিল, যারা স্বতন্ত্র হিসেবে নির্বাচনে প্রতিদ্বন্দ্বিতা করার চেষ্টা করেছিল কিন্তু খারাপ ফল করেছিল। জন হিত সংঘের প্রতিষ্ঠাতারা শাসক নেপালি কংগ্রেসের ধর্মনিরপেক্ষ প্রোফাইল সম্পর্কে সতর্ক ছিলেন। সংগঠনটি ১৯৬০ সালের রাজকীয় অধিগ্রহণের জন্য সমর্থন জোগাতে গুরুত্বপূর্ণ ভূমিকা পালন করেছিল। দলটি নেপালি কংগ্রেস সরকারের প্রগতিশীল নীতির বিরুদ্ধে সোচ্চার প্রতিবাদ করেছিল, যেমন তার কর এবং ভূমি সংস্কার। দলটিকে একটি অতি-রক্ষণশীল সংগঠন হিসেবে বিবেচনা করা হতো।
কামি সম্প্রদায়
বিশ্বকর্মা সম্প্রদায় একটি নেপালি জাতিগোষ্ঠী। এদের নেপালের প্রায় সর্বত্র পাওয়া যায়, তবে পশ্চিমের তুলনায় পূর্বাঞ্চলে কম দেখা যায়। বিশ্বকর্মা লোকদের ভিতরে অনেক জাতি রয়েছে যেমন রিশাল, নগরকোটি, সুনার প্রভৃতি। রিশালের প্রধান পেশা স্বর্ণ ও রূপার কাজ।
সিড গ্রিগরি
সিডনি এডওয়ার্ড গ্রিগরি (Syd Gregory; জন্ম: ১৪ এপ্রিল, ১৮৭০ - মৃত্যু: ১ আগস্ট, ১৯২৯) নিউ সাউথ ওয়েলসের মুর পার্কে জন্মগ্রহণকারী অস্ট্রেলিয়ার বিখ্যাত টেস্ট ক্রিকেটার ও অধিনায়ক ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।
প্রারম্ভিক জীবন
সিডনি ক্রিকেট গ্রাউন্ডের কাছাকাছি এলাকায় অবস্থিত সিডনি বয়েজ হাই স্কুলে অধ্যয়ন করেন তিনি। তার পিতা নেড গ্রিগরি ১৮৭৭ সালে মেলবোর্ন ক্রিকেট গ্রাউন্ডে সফরকারী ইংল্যান্ডের বিপক্ষে খেলেছিলেন যা পরবর্তীকালে টেস্ট ক্রিকেটের ইতিহাসের প্রথম টেস্ট খেলারূপে পরিচিতি পায়।
সিডের জন্মকালীন সময়ে নেড কিউরেটর হিসেবে সিডনি ক্রিকেট গ্রাউন্ডে নিয়োজিত ছিলেন। তার কাকা ডেভ অস্ট্রেলিয়ার প্রথম টেস্ট ক্রিকেট দলের অধিনায়ক ছিলেন। এছাড়াও, তার ভাইপো জ্যাক ১৯২০-এর দশকে অস্ট্রেলিয়ার সর্বাপেক্ষা ভয়ঙ্কর ফাস্ট বোলার হিসেবে পরিচিতি পেয়েছেন।
খেলোয়াড়ী জীবন
১৮৮৯-৯০ মৌসুমে নিউ সাউথ ওয়েলস দলের পক্ষে প্রথম-শ্রেণীর ক্রিকেটে অভিষেক ঘটে সিডের। ছয় মাস পর অস্ট্রেলিয়া দলের সদস্যরূপে ইংল্যান্ড সফরের জন্য মনোনীত হন। ২১ জুলাই, ১৮৯০ তারিখে লন্ডনের লর্ডসে ইংল্যান্ডের বিপক্ষে তার টেস্ট অভিষেক ঘটে। পরবর্তীতে ১৮৯৩, ১৮৯৬, ১৮৯৯, ১৯০২, ১৯০৫, ১৯০৯ ও ১৯১২ সালে সাতবার ইংল্যান্ড এবং ১৯০২ সালে একবার দক্ষিণ আফ্রিকা সফর করেন।
ত্রি-দেশীয় প্রতিযোগিতা
অস্ট্রেলিয়া দল মে থেকে সেপ্টেম্বর, ১৯১২ তারিখে ইংল্যান্ড গমন করে। এ সময়ে দলটি ১৯১২ সালের ত্রি-দেশীয় প্রতিযোগিতায় অংশগ্রহণ করে। ইংল্যান্ড ও দক্ষিণ আফ্রিকার বিপক্ষে দলটি তিনটি করে খেলায় অংশ নেয়। ঐ প্রতিযোগিতায় স্বাগতিক ইংল্যান্ড দল শিরোপা জয় করেছিল। এ প্রতিযোগিতায় অস্ট্রেলিয়া দলকে নেতৃত্ব দিয়েছিলেন তিনি।
সর্বমোট ছয়বার অস্ট্রেলিয়া দলকে নেতৃত্ব দেন তিনি। তন্মধ্যে দুই টেস্টে জয়লাভ করে ও একটিতে পরাজিত হয় তাঁর দল। বাদ-বাকী তিন টেস্ট ড্রয়ে পরিণত হয়।
মূল্যায়ন
thumb|350px|right|১৯০৫ সালের সংগৃহীত স্থিরচিত্রে সিড গ্রিগরি টেস্ট ক্রিকেটের ইতিহাসে তিনজন ক্রিকেটারের একজন হিসেবে এক থেকে একাদশ অবস্থানে নেমে ব্যাটিং করেছেন।
অবসর গ্রহণের পূর্ব মুহূর্ত পর্যন্ত টেস্ট ক্রিকেটের ইতিহাসে ৫৮ টেস্টে অংশ নিয়ে সর্বাপেক্ষা টেস্ট খেলার বিশ্বরেকর্ড গড়েছিলেন। এছাড়াও কভার পয়েন্টে দূর্দান্ত ফিল্ডার হিসেবেও দলে ভূমিকা রাখেন। ১৯১৯ সালে ‘দ্য টাইমস’ কভার অঞ্চলে ফিল্ডিংয়ে জ্যাক হবসের ক্ষিপ্রতায় দুইজন দীর্ঘদিনের দণ্ডায়মান ও জনপ্রিয় ক্রিকেটার গিলবার্ট জেসপ ও তার সাথে তুলনামূলকভাবে স্বল্প পরিচিত ভার্নন রয়েলকে সমমান হিসেবে চিত্রিত করে।
অবসর
ক্রিকেটের বাইরে অবস্থান করে ১৮৯০-এর দশকের মাঝামাঝি সময় সিডনির কিং স্ট্রিটে অপর দুই ব্যবসায়িক অংশীদারের সাথে ব্যবসায় ঝুঁকে পড়েন। এরপূর্বে ডাকবিভাগে কাজ করেন তিনি। ১৮৯৬ সালে মারিয়া সালিভান নাম্নী এক রমণীর পাণিগ্রহণ করেন। ১৮৯৭ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯০২ সালে ব্যবসায় ক্ষতিগ্রস্ত হওয়ায় ওয়াটার বোর্ডে কেরাণী হিসেবে দায়িত্ব পালন করেন।
১ আগস্ট, ১৯২৯ তারিখে সিডনির কাছাকাছি র‌্যান্ডউইকে ৫৯ বছর বয়সে সিড গ্রিগরি’র দেহাবসান ঘটে।
আহমেদাবাদ শহরতলি রেল
আহমেদাবাদ উপনগরীয় রেল হল আহমেদাবাদ ও তার পার্শ্ববর্তী অঞ্চলের মধ্যে একটি প্রস্তাবিত আঞ্চলিক রেল ব্যবস্থা যার সদরদপ্তর আহমেদাবাদ শহরে অবস্থিত। ২০১৫ সালে, আহমেদাবাদে আর.ভি.এন.এল গোষ্ঠীর সঙ্গে মৌ স্বাক্ষরিত হয় এই রেল ব্যবস্থা তৈরির জন্য। এই ব্যবস্থা শুরু হলে আহমেদাবাদ ও তার পার্শ্ববর্তী অঞ্চলের যাত্রি পরিবহনের এক বিরাট জোয়ার আসবে। মনে করা হচ্ছে, এই ব্যবস্থার দ্বারা প্রতিদিন ৪.৫৫ লক্ষ যাত্রি পরিবহন করা যাবে।
ইতিহাস
শহরতলি রেলপথটি উপগ্রহ শহরগুলিতে জনসাধারণের বাস করতে উৎসাহিত করতে এবং নগর পরিকাঠামোয় সহজে চাপ কমিয়ে দেওয়ার জন্য প্রস্তাব করা হয়। প্রকল্পটি ২০০৩ সালের দিকে দিল্লি মেট্রো বোর্ড দ্বারা ধারণাগত করা হয়। বিস্তারিত প্রকল্প পর্যালোচনাটি ২০০৫ সালের অক্টোবরে দিল্লি মেট্রো রেল কর্পোরেশন গুজরাত অবকাঠামো উন্নয়ন বোর্ড-এর (জিআইডিবি) কাছে জমা করে। প্রকল্পটি ২০০৯ সালে অনুমোদন পায়, তবে বাস্তবায়িত হয়নি।
ভাইব্র্যান্ট গুজরাত গ্লোবাল ইনভেস্টরস সামিট ২০১৫ চলাকালীন, আহমেদাবাদ শহরতলির রেল ব্যবস্থার জন্য রেল বিকাশ নিগম লিমিটেড-এর সাথে সমঝোতা চুক্তি স্বাক্ষরিত হয়। পরে এটি ২০১৬ ইউনিয়ন রেল বাজেটে ঘোষণা করা হয়।
রেলপথ
এই ব্যবস্থায় ২ টি রেলপথ থাকবে।এই পথে ৪১ টি স্টেশন ও পথের দৈর্ঘ্য হবে ৫২.৯৬ কিলোমিটার। রেলপথ দুটি হল -
.এনও
.এনও নরওয়ের এর জন্য রাষ্ট্রীয় সংকেত ও ইন্টারনেট প্রদত্ত ডোমেইন সাফিক্স। নোরিড হল ডোমেইন নাম নিবন্ধীকরণ সংস্থা, যা ট্রোন্ডহাইমে অবস্থিত সরকারি ইউনিনেট প্রতিষ্ঠানের মাধ্যমে ও নরওয়েজীয় ডাক ও টেলিযোগাযোগ কর্তৃপক্ষের অধীনে পরিচালিত হয়। ১০ মে ২০১৩ এর পরিসংখ্যান অনুসারে ৫৮৩,৯৬২ জন নিবন্ধিত .এনও ডোমেইন রয়েছে। বর্তমানে নরওয়ের প্রতি প্রতিষ্ঠানগুলো ব্রনয়সান্ড নিবন্ধন কেন্দ্রের মাধ্যমে সর্বোচ্চ ১০০ ডোমেইন নিবন্ধন করতে পারবে। নরওয়েতে বসবাসকারী অধিবাসীরা দ্বিতীয়ে স্তরের ডোমেউন priv.no নিবন্ধন করতে পারে এবং ১৭ জুন ২০১৪ থেকে .no ডোমেইন নিবন্ধনের জন্যও উপযুক্ত।
মাধুর্য্য বোরা
মাধুর্য বোরা ভারতের একজন অসমীয়া ট্রায়েথলন খেলোয়াড়। ২০১৩ সালে তিনি দক্ষিণ এশীয় ট্রায়েথলন চ্যাম্পিয়নশিপে রৌপ্য পদক অর্জন করেন।
কর্মজীবন
স্কুলের সময় থেকেই তিনি বিভিন্ন দৌড় প্রতিযোগিতায় অংশগ্রহণ করেন। ২০০০ সালে ২০ বছর বয়সে তিনি প্রথমবার আনুষ্ঠানিক ট্রায়েথলন প্রতিযোগিতায় অংশগ্রহণ করেন। ২০০০ সাল থেকে তিনি একাদিক্রমে ১০ বছর অসমের রাজ্যিক চ্যাম্পিয়ন হয়ে ছিলেন। ২০০৯ সাল থেকে তিনি উন্নত প্রশিক্ষণের কারণে ব্যাঙ্গালোরে থাকতে শুরু করেন। ২০১২ সালের জাতীয় ট্রায়েথলন চ্যাম্পিয়নশীপে তিনি পদক অর্জন করেন। ২০১৩ সালে দক্ষিণ এশীয় ট্রায়েথলন চ্যাম্পিয়নশীপে রৌপ্য পদক লাভ করতে সক্ষম হন। তার সর্বোত্তম প্রদর্শন হল ১০কে শিতানে ৩৭ ও হাফ মারাথন শিতানে ১:২৭:২৬ (কাবেরী ট্রেইল মারাথন)।
পদক
২০১৩
২০০০-২০০৯
শেলিনা বেগম
শেলিনা বেগম (জন্ম ২৭ ডিসেম্বর ১৯৭৯) একজন সাংবাদিক, এশিয়ান নিউজের সম্পাদক এবং ম্যানচেস্টার ইভিনিং নিউজের চিফ বিজনেস রিপোর্টার।
প্রারম্ভিক জীবন
শেলিনা বেগম যুক্তরাজ্যের বৃহত্তর ম্যানচেস্টারের রচডেলে জন্মগ্রহণ করেন। পড়াশোনা শুরু ফলিং পার্ক হাই স্কুল থেকে। এ লেভেল করেছেন হপউড হল কলেজে ইংরেজি, সমাজবিজ্ঞান ও ধর্মীয় শিক্ষা বিষয়ে।
তিনি এশিয়ান নিউজে জুনিয়র রিপোর্টার হিসেবে কাজ করাকালীন সিটি অফ লিভারপুল কলেজের ন্যাশনাল কাউন্সিল ফর দ্যা ট্রেনিং অফ জার্নালিস্ট (এনসিটিজে) থেকে কোর্স করেন।
কর্মজীবন
মাত্র ১৯ বছর বয়সে কোন সাংবাদিকতার প্রশিক্ষণ ছাড়াই ১৯৯৯ সালের সেপ্টেম্বরে তিনি এশিয়ান নিউজে যোগ দেন। শিক্ষানবিশ সাংবাদিক হিসেবে শুরু করে থেকে শুরু করে চিফ রিপোর্টার পর্যন্ত হয়েছেন তিনি। পত্রিকার প্রথম পাতার এক্সক্লুসিভসহ এশিয়ান নিউজের ওয়েবসাইটের দায়িত্বও তিনি নিয়েছেন যার জন্য ২০০৪ সালে গার্ডিয়ান মিডিয়া গ্রুপের সেরা ওয়েবসাইটের তকমা জিতে নেন।
২০০৭ সালে ২৭ বছর বয়সে তিনি এশিয়ান নিউজের সম্পাদক হিসেবে নিযুক্ত হন। তিনি রচডেলে বাংলাদেশী এসোসিয়েশন কমিউনিটি প্রকল্পের কার্যনির্বাহী পর্ষদের প্রথম নারী সদস্য। তাকে লিঙ্গ / জাতি সমতা নিয়ে কাজ করে ইউরোপীয় ইউনিয়নের (ইইউ) প্রচারণায় ১০০ জন রোল মডেলের একজন হিসেবে নির্বাচিত করা হয়। তিনি কাশ্মীরের ভুমিকম্পসহ আরও বিশেষ খবরের জন্য পুরস্কারও পেয়েছেন।
ব্যক্তিজীবন
ইংরেজি বাংলায় পারদর্শী শেলিনা বেগম উর্দু ও হিন্দিও বোঝেন। তিনি ব্রিটিশ বাংলাদেশী মুসলিম। বর্ণবাদ বিরোধী প্রচারণায়ও অংশ নিয়েছেন।
আফ্রিকান নারীবাদ
আফ্রিকান নারীবাদ হল আফ্রিকান নারীদের দ্বারা উদ্ভাবিত এক ধরনের নারীবাদ যা বিশেষভাবে মহাদেশীয় আফ্রিকান নারীদের (আফ্রিকান মহাদেশে বসবাসকারী আফ্রিকান নারীদের) অবস্থা ও চাহিদার কথা বলে। আফ্রিকান নারীবাদে মাদারিজম, ফেমালিজম, স্নেইল-সেন্স ফেমিনিজম, উইমেনিজম/ওমেন প্যালেভারিং, নেগো-ফেমিনিজম ও আফ্রিকান উইম্যানিজম সহ এর নিজস্ব অনেক ভাষার প্রবাহ রয়েছে। যেহেতু আফ্রিকা একটি মনোলিথ নয়, তাই এই নারীবাদগুলি আফ্রিকান নারীদের অভিজ্ঞতার প্রতিফলন করে না। কিছু নারীবাদ আফ্রিকান নারীদের নির্দিষ্ট গোষ্ঠীর জন্য আরও নির্দিষ্ট। আফ্রিকান নারীবাদ কখনও কখনও কৃষ্ণাঙ্গ নারীবাদ বা আফ্রিকান নারীবাদের সাথে সংলাপে বা দ্বন্দ্বে যুক্ত হয় (যা মহাদেশে বা সম্প্রতি আফ্রিকান মহিলাদের পরিবর্তে প্রবাসী আফ্রিকান মহিলাদের দ্বারা এবং তাদের জন্য হিসাবে বিবেচিত হয়) পাশাপাশি অন্যান্য নারীবাদ ও নারীবাদী আন্দোলন, যেমন জাতীয় ভিত্তিক আন্দোলন, যেমন সুইডেনে নারীবাদ, ভারতে নারীবাদ, মেক্সিকোতে নারীবাদ, জাপানে নারীবাদ, জার্মানিতে নারীবাদ, দক্ষিণ আফ্রিকায় নারীবাদ ইত্যাদি।
আফ্রিকান নারীবাদের প্রয়োজনীয়তা
কেউ কেউ যুক্তি দেন যে আফ্রিকান নারীরাই প্রথম নারীবাদী, যারা ইতিমধ্যেই ১৯৮৫ সালের বিশ্ব নারী সম্মেলনে গভীরভাবে সম্পৃক্ত ছিল এবং দীর্ঘদিন ধরে একে অপরের অবদানকে স্বীকৃতি দিয়ে আসছে। অন্যান্য্রা মনে করেন শ্বেতাঙ্গ পশ্চিমা নারীবাদের কৃষ্ণাঙ্গ নারী ও মহাদেশীয় আফ্রিকান নারীর অভিজ্ঞতাকে বাদ দেওয়ার কারণে আফ্রিকান নারীবাদ আংশিকভাবে প্রয়োজনীয় হয়ে উঠেছে। শ্বেতাঙ্গ পশ্চিমা নারীবাদ কৃষ্ণাঙ্গ নারীদের তাদের কৃষ্ণাঙ্গতা ও নারীত্ব উভয়ের সংযোগস্থলে যে বিশেষ সমস্যাগুলির মুখোমুখি হয় তা বিবেচনা করে না। বর্তমানে শ্বেতাঙ্গ নারীবাদ প্রায়শই আফ্রিকান নারীদের "বর্ণ নারী" হিসাবে শ্রেণিবদ্ধ করে, যা আফ্রিকান নারীর ঐতিহাসিক গতিপথ এবং নির্দিষ্ট অভিজ্ঞতাকে গোষ্ঠীবদ্ধ করে এবং এর মাধ্যমে দমন করে।
জিউফেন
জিউফেন (যাকে চিউফেন বা জিওফেন নামেও ডাকা হয়; ) হল তাইওয়ান নয়া তাইপের রুইফাং জেলার সমুদ্র তীরবর্তী একটি পাহাড়ী অঞ্চল।
ইতিহাস
চিং শাসনামলের প্রথমদিকে, বিচ্ছিন্ন এই গ্রামটিতে মোট নয়টি পরিবার বাস করত। এইভাবে শহর থেকে প্রতিবার চালান আসার সময় গ্রামটিকে "নয়টি অংশ" নামে ডাকা হত। এভাবে পরবর্তীতে গ্রামটির নাম কৌ-হুন (হকিয়েন ভাষায় এর অর্থ "নয়টি অংশ") হয়ে যায়।
দ্বীপে ১৪৩০ সালে প্রথম স্বর্ণ উৎপাদন হওয়ার প্রমাণ পাওয়া গিয়েছে। এরপর তৎকালীন স্থানীয় অধিবাসী, জাপানি দর্শনার্থী, ওলন্দাজ, দখলদার এবং কোকসিংগা রক্ষাকারীরা বেশ কয়েকবার এগুলো পুনঃআবিষ্কার করে। অথচ তাইওয়ানের সোনার খনি বিশিষ্ট জেলাগুলোর সম্পদ সম্পর্কে চিং যুগের শেষাংশের আগে সচেতনতা তৈরি হয়নি। ১৮৯০ সালে তাইপে-কেলুং নতুন রেলপথ নির্মাণের সময় সেখানে কর্মরত শ্রমিকরা সোনার অস্তিত্ব আবিষ্কার করে। ১৮৯৩ সালে কাউ-হুনের পাহাড়গুলোতে একটি সমৃদ্ধ প্লেসার জেলা আবিষ্কার করা হয়, যা থেকে দিনে বেশ কয়েক কেজি স্বর্ণ উৎপাদন করেছিল করা যেত। পরের বছর এই ব্যাপারটি আগের চেয়ে বড় হয়ে ওঠে, যখন ক্যালিফোর্নিয়ায় কাজ করা একজন চীনা "বিশেষজ্ঞ" উক্ত পাহাড়ে স্বর্ণ সম্পন্ন কোয়ার্টজ খুঁজে পান।
জিউফেনের অনেকগুলো বর্তমান বৈশিষ্ট্য জাপানি ঔপনিবেশিক যুগকে প্রতিফলিত করে। অনেক জাপানী ইনস আজও সেখানে টিকে রয়েছে। দ্বিতীয় বিশ্বযুদ্ধের সময় সেখানে কিনকাসেকি নামে একটি বন্দী শিবির স্থাপন করা হয়। সিঙ্গাপুর থেকে আটককৃত মিত্রশক্তির সৈন্যদের সেখানে বন্দী করে রাখা হত, যেখানে অনেক ব্রিটিশ সৈন্যও আটক ছিলেন। তাদের দিয়ে নিকটবর্তী স্বর্ণের খনিতে কাজ করানো হত। দ্বিতীয় বিশ্বযুদ্ধের পর সোনার খনির ক্রিয়াকলাপ হ্রাস পেতে থাকে এবং ১৯৭১ সালে এটি পুরোপুরি হয়ে যায়। ফলে কিছুদিনের জন্য জিউফেন স্মৃতির অন্তরালে হারিয়ে যায়।
স্টুডিও জিবলির জাপানি অ্যানিমে স্পিরিটেড অ্যাওয়েতে প্রদর্শিত শহরের কেন্দ্রস্থলের সাথে মিল থাকায় ২০০১ সালে জিউফেন আবারও বিখ্যাত হয়ে ওঠে। ফলে জিউফেন দ্রুতই জাপানি পর্যটকদের আকর্ষণ করতে সক্ষম হয়। তাইওয়ান সম্পর্কিত অনেক জাপানি ভ্রমণ বিষয়ক পত্রিকা ও গাইডে জিউফেনের কথা উল্লেখ করা হয়। এতে এটি জাপানি পর্যটকদের ভ্রমণের একটি অত্যাবশ্যকীয় জায়গা হয়ে ওঠে। তবে জিউফেনের উক্ত অ্যানিমেতে প্রদর্শিত শহর হওয়ার বিষয়টি হায়াও মিয়াজাকি নিজেই অস্বীকার করেছেন।
বর্তমানে জিউফেন তাইওয়ানের একটি বিখ্যাত পর্যটন কেন্দ্র। সপ্তাহ শেষে ভ্রমণের জন্য তাইপের বহু মানুষ এই স্থানটিকে বেছে নেন।
হেরোইন
হেরোইন (ডাইঅ্যাসিটাইলমরফিন অথবা মরফিন ডাইঅ্যাসিটেট (আইএনএন), বা ডায়ামরফিন (বিএএন) এবং লোকমুখে পরিচিত এইচ, ডোপ, স্ম্যাক, হর্স, ব্রাউন, ব্ল্যাক, টার, ইত্যাদি) হলো একটি অপিওয়েড ধরনের ব্যথানাশক ঔষধ। তবে মাদকদ্রব্য হিসেবেই এই ঔষধের কদর বেশি। ১৮৭৪ সালে সি. আর. এডলার রাইট আফিম গাছে প্রাপ্ত মরফিন এ দুইটি অ্যাসিটাইল মূলক যোগ করে এটি সংশ্লেষণ করেন। রাসায়নিকভাবে এটি মরফিনের ৩,৬-ডাইঅ্যাসিটাইল এস্টার। এটি মরফিনের প্রাক-ঔষধ (prodrug)।
আহমেদ এলমোহামাদি
আন্তর্জাতিক ক্যারিয়ার
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
সম্মাননা
হাল সিটি
মিশর
ব্যক্তিগত
ঘাসফুল (চলচ্চিত্র)
ঘাসফুল ২০১৫ সালে মুক্তিপ্রাপ্ত একটি ঢালিউড ড্রামা-থ্রিলার চলচ্চিত্র। ছবিটি রচনা ও পরিচালনা করেন আকরাম খান। এটি তার পরিচালিত প্রথম চলচ্চিত্র। ইমপ্রেস টেলিফিল্ম লিমিটেড এর ব্যানারে নির্মিত ছবিতে অভিনয় করেছে নবাগত কাজী আসিফ, শায়লা সাবি, তানিয়া বৃষ্টি, হাসান জাহিদ। সিনেমাটি নব্বই দশকের মধ্যবিত্ত বাঙালিদের হাসি-কান্নার কাহিনি নিয়ে নির্মিত।
মুক্তি
২০১৫ সালের ১৫ মে ঢাকার যমুনা ফিউচার পার্কের ব্লকবাস্টার সিনেমাসে চলচ্চিত্রটির উদ্বোধনী প্রদর্শন হয় এবং একই দিনে সারা বাংলাদেশে মুক্তি পায়।
সঙ্গীত
ঘাসফুল চলচ্চিত্রের সুর ও সঙ্গীত পরিচালনা করেছেন সানী জুবায়ের। গানে কণ্ঠ দিয়েছেন সানী জুবায়ের ও প্রিয়াংকা গোপ।
কুমাল সম্প্রদায়
কুমাল (कुमाल) নেপালের একটি জাতি বা জাতিগোষ্ঠী, ঐতিহ্যগতভাবে মৃৎশিল্পের সাথে যুক্ত। সস্তা, অধিক টেকসই শিল্প পাত্রের প্রতিযোগিতার কারণে এদের ঐতিহ্যবাহী পেশা বিপন্ন। খুব কম যুবকই এই দক্ষতা শিখে।
জি৮
জি৮ তথা গ্রুপ অব এইট বিশ্বের আটটি শিল্পোন্নত দেশের একটি অর্থনৈতিক বলয়। এর পূর্বসূরী যথাক্রমে জি৬ (গ্রুপ অব সিক্স) এবং জি৭ (গ্রুপ অব সেভেন)। ফ্রান্সের উদ্যোগে ১৯৭৫ খ্রিষ্টাব্দে বিশ্বের ৬টি দেশ যথা ফ্রান্স, জার্মানি, ইতালি, জাপান, যুক্তরাজ্য ও যুক্তরাষ্ট্র মিলে আন্তজার্তিক অর্থনৈতিক বলয় জি৬ গঠিত হয়। ১৯৭৬ খ্রিষ্টাব্দে এই বলয়ে কানাডার যোগদানের মধ্য দিয়ে এটি জি৭-এ পরিণত হয়। পরবর্তীতে ১৯৯৭ খ্রিষ্টাব্দে রাশিয়া যোগ দিলে এটি জি৮-এর বর্তমান রূপ লাভ করে। জি৮-এ ইউরোপিয়ান ইউনিয়নের প্রতিনিধিত্ব আছে, কিন্তু এটি জি৮ এর সদস্য নয়। প্রতি বছর জি৮ রাষ্ট্রসমূহের রাষ্ট্রপ্রধানেরা বার্ষিক সম্মেলনে মিলিত হন। একইভাবে তাদের অর্থমন্ত্রী, পররাষ্ট্রমন্ত্রী এবং পরিবেশমন্ত্রীগণও বার্ষিক সম্মেলনে একত্রিত হন। ফ্রান্স, যুক্তরাষ্ট্র, যুক্তরাজ্য, রাশিয়া, জার্মানি, জাপান, ইতালি ও কানাডা - এই ক্রমানুসারে জি৮ এর সম্মেলনস্থল এবং সভাপতিত্ব নির্ধারিত হয়ে থাকে। সভাপতি-রাষ্ট্র সম্মেলনের কর্মসূচী ও মন্ত্রীসভার বৈঠকের ব্যাপারে সিদ্ধান্ত নেন। পরবর্তীকালে ফ্রান্স এবং যুক্তরাজ্য পাঁচটি উন্নয়নশীল দেশকে “আউটরিচ ফাইভ” বা “প্লাস ফাইভ” নামে জি৮ এ অন্তর্ভুক্তির ব্যাপারে আগ্রহ প্রকাশ করে। এই পাঁচটি দেশ হচ্ছে ব্রাজিল, গণচীন, ভারত, মেক্সিকো ও দক্ষিণ আফ্রিকা। এই দেশগুলো জি৮ এর সম্মেলনে অংশগ্রহণ করে থাকে, যাকে সাধারণত জি৮+৫ বলা হয়।
২০১৪ সালের ক্রিমিয়া সংকটে রাশিয়ার সংশ্লিষ্টতার কারণে ২০১৪ এর ২৪ মে রাশিয়াকে জি৮ থেকে বাদ দেয়া হয়। এখন তাই এই জোটটি জি৭ নামে পরিচিত।
ইতিহাস
১৯৭৩ খ্রিষ্টাব্দের জ্বালানি তেল সঙ্কটের পর থেকে বিশ্বের শিল্পায়িত গণতান্ত্রিক দেশগুলোর একটি অর্থনৈতিক বলয় গঠনের ধারণা আসে। ১৯৭৪ খ্রিষ্টাব্দে ওয়াশিংটন ডিসির হোয়াইট হাউসের লাইব্রেরিতে বেশ কয়েকটি সভা হয়, যা "লাইব্রেরি গ্রুপ" নামে পরিচিতি লাভ করে। যুক্তরাষ্ট্র, যুক্তরাজ্য, জাপান, সাবেক পশ্চিম জার্মানি ও ফ্রান্সের উচ্চপদস্থ অর্থনৈতিক কর্মকর্তাদের অনানুষ্ঠানিক বৈঠক ছিল এটি। ১৯৭৫ খ্রিষ্টাব্দে ফ্রান্সের তৎকালীন রাষ্ট্রপতি ভ্যালেরি জিস্কার্ড পশ্চিম জার্মানি, ইতালি, জাপান, যুক্তরাষ্ট্র ও যুক্তরাজ্যের সরকার প্রধানদের শ্যাতে দ্য রেম্বইলেটে আমন্ত্রণ জানান। সেখানেই ৬ রাষ্ট্রপ্রধান জি৬ প্রতিষ্ঠার ব্যাপারে একমত হন। পরবর্তীতে জার্মানির চ্যান্সেলর হেলমুর্ট শিমগট ও মার্কিন প্রেসিডেন্ট জেরাল্ড ফোর্ডের উদ্যোগে কানাডাকে এর অন্তর্ভুক্ত করা হয়। ১৯৭৭ খ্রিষ্টাব্দ থেকে যুক্তরাজ্যের আমন্ত্রণে ইউরোপীয় ইউনিয়ন জি৭-এর সকল সম্মেলনে যোগ দেয়। ইউরোপীয়ান ইউনিয়নের প্রেসিডেন্ট জি৭ এর সম্মেলনে ইইউ’র প্রতিনিধিত্ব করে। ১৯৯৪ খ্রিষ্টাব্দে নেপলসে জি৭-এর সম্মেলনের পর রাশিয়ান কর্মকর্তাগণ আলাদাভাবে জি৭-এর নেতাদের সাথে বৈঠকে মিলিত হন। এই অনানুষ্ঠানিক বৈঠকের পর জি৭ পরিচিতি পায় পি৮ (পলিটিক্যাল৮) বা জি৭+১ নামে। পরবর্তীতে ব্রিটিশ প্রধানমন্ত্রী টনি ব্লেয়ার ও মার্কিন প্রেসিডেন্ট বিল ক্লিনটনের আমন্ত্রণে ১৯৯৭ খ্রিষ্টাব্দে রাশিয়া জি৭-এ যোগ দেয় ও জি৭ পরিণত হয় জি৮-এ।
গঠন ও কার্যক্রম
কাঠামোগত দিক দিয়ে জাতিসংঘ কিংবা বিশ্ব ব্যাংক প্রভৃতি আন্তজার্তিক সংস্থার ন্যায় জি৮-এর কোনরূপ প্রশাসনিক কাঠামো নেই। এর কার্যক্রম পরিচালনার জন্য কোন স্থায়ী সচিবালয় কিংবা কার্যালয় নেই। এর নেতৃত্ব চক্রাকারে প্রতি বছর সদস্য দেশগুলোর প্রধানের হাতে অর্পিত হয়। প্রতি বছর জানুয়ারি মাসের ১ তারিখে এ নেতৃত্ব পরিবর্তন হয়। মন্ত্রীপর্যায়ের বৈঠক এবং সরকার প্রধানদের বৈঠক অনুষ্ঠানের পরিকল্পনা প্রণয়নের দায়িত্ব সভাপতি-রাষ্ট্র পালন করে। ইউরোপিও কমিশনের প্রেসিডেন্টও সম্মেলনে অংশ নেন। মন্ত্রীসভার বৈঠকে বিভিন্ন রকমের অভ্যন্তরীণ ও বৈশ্বিক সমস্যা ও বিষয়াদি নিয়ে আলোচনা হয়। আলোচনার বিষয়গুলোর মধ্যে স্বাস্থ্য, আইনের প্রয়োগ, শ্রম, অর্থনৈতিক ও সামাজিক উন্নয়ন, জ্বালানী, পরিবেশ, আন্তর্জাতিক সম্পর্ক, বিচার ব্যবস্থা, সন্ত্রাস ও আন্তর্জাতিক বাণিজ্য অন্যতম।
প্যাট নিক্সন
থেলমা ক্যাথরিন   প্যাট  রায়ান নিক্সন (জন্ম মার্চ ১৬, ১৯১২; মৃত্যু জুন ২২, ১৯৯৩) মার্কিন যুক্তরাষ্ট্রের ৩৭তম রাষ্ট্রপতি জেরাল্ড ফোর্ডের সহধর্মণী এবং ১৯৬৯ সাল থেকে ১৯৭৪ পর্যন্ত মার্কিন যুক্তরাষ্ট্রের ফার্স্ট লেডি।
বনাই রাজ্য
বনাই রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটি অন্যান্য পাঁচটি রাজ্যের মত ছোটনাগপুর রাজ্য সমষ্টির অংশ ছিল। এটি রাজধানী ছিল বনাইগড় অঞ্চলে, যা বর্তমানে ভারতের ওড়িশা রাজ্যের সুন্দরগড় জেলায় অবস্থিত। রাজ্যটি 8907 km2 অঞ্চল জুড়ে বিস্তৃত ছিল এবং ১৮৯২ খ্রিস্টাব্দে মোট জনসংখ্যা ছিল ২৪,০২৬ জন। ১৯০১ খ্রিস্টাব্দে এই রাজ্যের রাজস্বের পরিমাণ ছিল ৬০,০০০ ভারতীয় মুদ্রা।
ইতিহাস
একটি জনশ্রুতি রয়েছে যে খ্রিস্টীয় দ্বাদশ শতাব্দীর আশেপাশে রাজপুতানা জয়পুরের কছবাহা রাজপুত বংশের চার ভাই তাদের রাজ্য থেকে পুরীর উদ্দেশ্যে যাত্রা শুরু করেন তাদের মধ্যে একজন বনাই রাজ্য এবং অপর একজন তালচের রাজ্য প্রতিষ্ঠা করেন। বাকি দুই ভাই নিহত হয়।
বনাই রাজ্যের রাজা ছিলেন মূলত রাজপুত এবং তার রাজপরিচয় পার্শ্ববর্তী সরাইকেল্লা, খরসোয়াঁ ও রেঢ়াখোল রাজ্যের শাসকগণের সঙ্গে ‌সম্পর্কযুক্ত ছিল। ১৯৪৮ খ্রিস্টাব্দের ১৫ই এপ্রিল তারিখে বনাই রাজ্যের শেষ শাসক ভারতীয় অধিরাজ্যে অন্তর্ভুক্তির জন্য সম্মতিপত্র স্বাক্ষর করেন।
শাসকবর্গ
বনাই রাজ্যের শাসকরা 'রাজা' উপাধিতে ভূষিত হতেন।
দারাদাস
দারাদাস -রা ছিল এক প্রাচীন জনসম্প্রদায় যারা ভারতের কাশ্মীর উপত্যকার উত্তর ও উত্তর-পশ্চিমে বসবাস করত। এই অঞ্চলটিকে বর্তমানে গিলগিত অঞ্চল হিসেবে চিহ্নিত করা হয়। গিলগিত-বালতিস্তান অঞ্চল প্রাচীন বালোরিস্তানের অংশ এবং এটি সিন্ধু নদীর উপকূল অঞ্চল বরাবর বিস্তৃত। দারাদাসদের প্রায়শই স্থানীয় আরেক জাতি কম্বোজদের সাথে তুলনা করা হয়। কম্বোজদের সাথে দারাদাসদের একত্রে উল্লেখ করা হত। মহাভারত অনুসারে পাণ্ডব বীর অর্জুন যুধিষ্ঠিরের রাজসূয় যজ্ঞের জন্য কর আদায় করতে উত্তর অভিমুখে সামরিক অভিযানে গিয়েছিলেন। তখন তিনি যাত্রাপথে দারাদাসের দেশে উপস্থিত হয়েছিলেন।
দারাসরা সম্ভবত একটি পাহাড়ী উপজাতি ছিল কারণ দরদ শব্দের সবচেয়ে সাধারণ অর্থ হল পর্বত, যেখান থেকে তারা তাদের নামের উৎপত্তি হয়েছে বলে মনে হয়। দারদাসদের ঐতিহাসিকরা বিভিন্ন নামে অভিহিত করেন। তারা দারদাই, দেরদাই, দারদানোই ইত্যাদি নামে পরিচিত।
দারাদাসদের বাসস্থান
বায়ুপুরাণ, ব্রহ্মাণ্ডপুরাণ এবং বামনপুরাণে কম্বোজ, চিনা, তুষার এবং বাহলিকা ইত্যাদি জাতির সাথে দারাদাসদেরও উল্লেখ করা হয়েছে। পুরাণের ভুবনকোষ অনুযায়ী প্রাচীন ভারতের উত্তরাপথ অঞ্চল দারাদাস, কম্বোজ, বারবার, বাহলিকা, লম্পক ইত্যাদি জাতির বাসস্থান ছিল।
বিষ্ণু পুরাণ অনুযায়ী দারাদাসরা অভিরা এবং কাশ্মীরীদের সাথে সম্পর্কিত কিন্তু মতস্য পুরান অনুযায়ী দারদা বা দারাদাসরা সিন্ধু নদীর অববাহিকা অঞ্চলে স্থিত গান্ধার, শিবপুর, উর্জা, আওরাসা এবং অন্যান্য জেলায় বসবাস করতেন।
পুরাণে উল্লেখ করা আছে যে দারাদাস, গান্ধার এবং আউরসাস (উরসাস) জনজাতিদের বাসভুমি সিন্ধু নদীর জলে পরিপুষ্ট ছিল। বৃহৎসংহিতা গ্রন্থে বরাহমিহির দারাদাস, অভিসার এবং টাঙ্গনাদের একই শ্রেনীর অন্তর্ভুক্ত করেছেন।
মহাভারতে কম্বোজ ও বাহলিকাদের প্রতিবেশী হিসেবে দারাদাসদের উল্লেখ করা হয়েছে। মহাভারতে হিমবত-প্রদেশ-কে দারাদাসের দেশ হিসাবে সনাক্ত করা হয়েছে।
মহাকাব্য ও পুরাণের তথ্য অনুসারে দারাদাসদের বাসভূমি হিসাবে যে অঞ্চলটি চিহ্নিত করা হয় সেটি কাশ্মীরের উত্তর-পশ্চিম সীমান্ত অঞ্চল বরাবর বিস্তৃত এবং পাঞ্জাবের উচ্চভূমি অঞ্চলে অবস্থিত 'খস' জনজাতিদের বসতি অঞ্চলের নিকটবর্তী স্থান।
টলেমি দারাদাসদের সিন্ধু নদীর উৎসভূমির নিম্ন অঞ্চলের অধিবাসী হিসাবে উল্লেখ করেছেন।হিরোডোটাস দারাদাসদের ড্যাডিকাই হিসাবে উল্লেখ করেছেন এবং তাদের গান্ধার এবং অ্যাপারিটাইয়ের সাথে একই গোষ্ঠীর অন্তর্ভুক্ত করেছেন। হেরোডোটাস এবং স্ট্রাবো তিব্বতের পশ্চিমে স্থিত সোনার খনি সমৃদ্ধ এলাকা দারাদাসদের বাসস্থান হিসাবে চিহ্নিত করেছেন। কিছু তথ্যপ্রমাণ অনুসারে বলা হয় যে প্রাচীনকালে বালতিস্তান এবং লেহতেও দারাদাসদের উপনিবেশ ছিল।
সমস্ত বিশ্বস্ত ঐতিহাসিক উল্লেখগুলি দারাদাসদের উত্তরাপথের অধিবাসী কাশ্মীরের- নুরিস্তান ও কম্বোজদের প্রতিবেশী হিসাবে চিহ্নিত করেছে।
অর্জুনের সাথে যুদ্ধ
মহাভারতের সভা পর্ব অনুযায়ী অর্জুন কাশ্মীর, উরসা, অভিসার, সিংহপুর, সুম্ভাস, দারাদাস, কম্বোজ, বাহলিকা, লোহা, ঋষিক, পরমা, কম্বোজ ইত্যাদি জাতির বিরুদ্ধে দিগ্বিজয় অভিযান পরিচালনা করেছিলেন।
কৃষ্ণের সাথে যুদ্ধ
মহাভারতের দ্রোণ পর্ব অনুসারে কৃষ্ণ অঙ্গ, বঙ্গ, মগধ, কাশী, কোশল, বৎস, গর্গ, কারুশ, পুন্ড্র, অবন্তী, দাসেরকা, কাশ্মীর, উরসা, মদুগলস, কম্বোজ, পিসাচস, মালাবস, মালাভস ইত্যাদি জনজাতির লোকেদের সাথে যুদ্ধ করেছিলেন। কথিত আছে তিনি দারাদাসদেরও পরাজিত করেছিলেন।
যুধিষ্ঠরের রাজসূয় যজ্ঞে
মহাভারতে উল্লেখ আছে যে দারাদাস সহ উত্তর-পশ্চিমাঞ্চল থেকে আগত বাহলিকা, কিরাত, পাহলাব, পরাদ, কম্বোজ, শক, যবন, ত্রিগর্ত, ক্ষুদ্রক, মালাব, অঙ্গস, বঙ্গ প্রভৃতি অসংখ্য উপজাতিরা সম্রাট যুধিষ্ঠর -এর রাজসূয় অনুষ্ঠানে যোগ দিয়েছিলেন এবং তার জন্য নিজ রাজ্য থেকে অসংখ্য উপহার এনেছিলেন।
কুরুক্ষেত্র যুদ্ধে দারাদাস
মহাভারত অনুসারে কৌরব ও পাণ্ডবদের মধ্যে সংঘটিত কুরুক্ষেত্র যুদ্ধেও দারাদাসরা অংশগ্রহণ করেছিলেন। তারা উত্তর পশ্চিম থেকে আগত সৌভিরা, বাহলিকা, শক, যবন, পল্লব, পরাদ, কেকায়, কম্বোজ, মাদ্রাজ, ম্লেচা ইত্যাদি বিভিন্ন উপজাতির সাথে যুদ্ধে যোগ দিয়েছিলেন। তারা কৌরবদের পক্ষ থেকে যুদ্ধে যোগ দিয়েছিলেন।
দারাদাসদের ঘোড়া
ব্রহ্মাণ্ড পুরাণে দারাদাসদের দেশের ঘোড়ার কথা উল্লেখ করা হয়েছে।
বরাহমিহির বৃহৎসংহিতায় দারাদাস
বরাহমিহির কর্তৃক ৬ষ্ঠ শতকে রচিত বৃহতসংহিতায় শক, যবন, পরদ এবং কম্বোজদের সাথে দারাদাসদের উল্লেখ আছে। কাশ্মীরের সীমান্তে বসবাসকারী অভিবাসীদের মধ্যে তাদের নাম উল্লেখ করা আছে।
তিব্বতি ইতিহাসে দারাদাস
তিব্বতীয় ইতিহাসগ্রন্থ কল্পবৃক্ষ -তে, যবন, কম্বোজ, তুখারা, হুনা, খাস ইত্যাদির সাথে দারাদাসদের উল্লেখ আছে
রাজতরঙ্গিনীতে দারাদাসের উল্লেখ
দারদারা কাশ্মীরের ইতিহাসে একটি গুরুত্বপূর্ণ উপাদান ছিল এবং প্রায়শই রাজতরঙ্গিনীতে তাদের উল্লেখ করা হয়। কল্হ‌নের রচিত প্রাচীন কাশ্মীরের ইতিহাস গ্রন্থ রাজতরঙ্গিনী অনুসারে, কাশ্মীরের রাজা ললিতাদিত্য প্রাচীন কাশ্মীরের উত্তরের অঞ্চলে যুদ্ধ অভিযান পরিচালনা করেন এবং প্রথমে তিনি কম্বোজদের সাথে যুদ্ধ করেন। কম্বোজদের পর তিনি তুখরাদের রাজ্য দখলের উদ্দেশে যান। তুখাররা তার সাথে যুদ্ধ না করে পলায়ন করেন। তারপর ললিতাদিত্য কাশ্মীরের উত্তরে পশ্চিম তিব্বতের বাল্টিস্তানে ভাট্টা, কারাকোরাম হিমালয়ের দারাদাস, ভালুকামবুধি ইত্যাদি রাজ্য আক্রমন করেন। তারপর তিনি স্ত্রীরাজ্য, উত্তরাকুরুস এবং প্রাগজ্যোতিষ -দের রাজ্য পরপর আক্রমন করেন।
কলহন তার রচনায় বেশ কয়েকজন দারাদাস শাসকের নাম উল্লেখ করেছেন যাদের মধ্যে উল্লেখযোগ্য, আকালমঙ্গলা, (কাশ্মীরের রাজা অনন্তের রাজত্বকালে অর্থাত ১০২৮ খ্রিস্টাব্দ থেকে ১০৬৩ খ্রিস্টাব্দের সময়কালে তিনি দারাদাসদের রাজা ছিলেন), বিদ্যাধর শাহী (রাজা হর্ষের রাজত্বকাল অর্থাত ১০৮৯-১১০১ খ্রিস্টাব্দের সময়কালে তিনি দারাদাসদের রাজা ছিলেন),  জগদ্দল (রাজা উচালার রাজত্বকাল অর্থাত ১১০১ খ্রিস্টাব্দ থেকে ১১১১ খ্রিস্টাব্দের মধ্যবর্তী সময়কালে তিনি দারাদাসদের রাজা ছিলেন), মণিধারা (রাজা সুসালার রাজত্বকাল অর্থাত ১১১২ খ্রিস্টাব্দ থেকে ১১২০ খ্রিস্টাব্দ -এর  মধ্যবর্তী সময়কালে তিনি দারাদাসদের রাজা ছিলেন), এবং যশোধরা (রাজা জয়সিংহের রাজত্বকাল অর্থাত ১১২৮ খ্রিস্টাব্দ থেকে ১১৪৯ খ্রিঃ -এর মধ্যবর্তী সময়কালে তিনি দারাদাসদের রাজা ছিলেন)।
উৎকীর্ণ লিপিতে দারাদাসের উল্লেখ
কারাকোরামের দক্ষিণ প্রান্তে সিন্ধু ও গিলগিত নদীর ধারে তিনটি প্রাচীন শিলালিপি পাওয়া গেছে যাতে দারাদাস রাজাদের উল্লেখ আছে। বর্তমানে যেখানে গিলগিত এবং স্কার্ডু অঞ্চলের মধ্যবর্তী রাস্তা গিলগিত নদীকে অতিক্রম করে অগ্রসর হয়েছে, সেখানে একটি পাথরের উপর প্রথম শিলালিপিটি পাওয়া যায়। শিলালিপিটি অপটু খরোষ্ঠীতে লিখিত। দ্বিতীয় শিলালিপিটি গিলগিত নদী এবং সিন্ধু নদীর সংযোগস্থলের দক্ষিণে অবস্থিত চিলাস গ্রামের চিলাস টেরেস অঞ্চলে পাওয়া গেছে। এটি ব্রাহ্মী লিপিতে লিখিত। এখানে দারানের মহান রাজা বা দারানদের মহান রাজা -এর উল্লেখ পাওয়া যায়। তৃতীয় একটি শিলালিপি সিন্ধু নদীর উপর নির্মিত থালপান সেতুর ঠিক নীচে পাওয়া গেছে। এটিও ব্রাহ্মী লিপিতে লিখিত। এই শিলালিপিগুলিই দারাদাস সম্প্রদায়ের অস্তিত্বের একমাত্র নির্ভরযোগ্য ঐতিহাসিক দলিল হিসাবে চিহ্নিত।
সুশীল বসু
সুশীল বোস (২২ ডিসেম্বর ১৯১১ – ৬ ফেব্রুয়ারি ১৯৮৯) একজন ভারতীয় ক্রিকেটার ছিলেন। তিনি ১৯৩৫ থেকে ১৯৪৯ সালের মধ্যে বাংলার হয়ে পনেরটি প্রথম-শ্রেণীর ম্যাচ খেলেন।
টঙ্ক আন্দোলন
টঙ্ক আন্দোলন বাংলার কৃষকদের অধিকার আদায়ের একটি অন্যতম আন্দোলন। উত্তর ময়মনসিংহ অঞ্চলে এই আন্দোলন ব্যাপক আকার ধারণ করে এবং ১৯৫০ সালে টঙ্ক প্রথা ও জমিদারী প্রথা উচ্ছেদের মাধ্যমে এই আন্দোলনের সমাপ্তি হয়। তেভাগা, নানকার, নাচোল কৃষক আন্দোলনের মতো এটিও ছিলো কৃষকদের অধিকার আদায়ের আন্দোলন।
টঙ্ক
বৃহত্তর ময়মনসিংহ তথা নেত্রকোণা, ময়মনসিংহ এবং শেরপুর জেলার বিভিন্ন স্থানে টঙ্ক প্রথা চলে আসছিলো। টঙ্ক বলতে খাজনা বুঝানো হতো। কৃষকদেরকে উৎপাদিত শস্যের উপর এই টঙ্ক দিতে হতো। কিন্তু এর পরিমাণ ছিলো প্রচলিত খাজনার কয়েক গুনেরও বেশি। যা দরিদ্র কৃষকদের পক্ষে সম্ভব ছিলো না।
পটভূমি
শোষিত কৃষকেরা এই প্রথার বিরুদ্ধে কমরেড মণি সিংহের নেতৃত্বে একত্রিত হয়। ১৯৩৭ সালের নভেম্বর মাসে একটি বৈঠক অনুষ্ঠিত হয়। এখান থেকেই মূলতঃ আন্দোলনের শুরু। এরপর কমরেড মণি সিংহ ছয় দফা দাবিনামা প্রস্তুত করেন। ছয়দফা ছিলো, কিন্তু ব্রিটিশ সরকার আন্দোলনকারীদের উপর চড়াও হয়। যার ফলশ্রুতিতে আন্দোলন আরও তীব্র হতে থাকে।
টঙ্ক আন্দোলন
right|thumb|হাজং মাতা রশিমনি স্মৃতিসৌধ ১৯৪৬ সালের দিকে টঙ্ক প্রথা বিলোপের আন্দোলনের সংগে সংগে জমিদারী প্রথা বিলোপ আন্দোলনও শুরু হয়ে যায়। তখন আন্দোলন ব্যাপক রূপ ধারণ করে। আন্দোলনকারীদের প্রতিহত করতে পুলিশ স্থানে স্থানে ক্যাম্প বসায়। এই আন্দোলনের আরেক নেতা ললিত সরকারের বাড়িতে আগুন দেয়। ঐ বছরেরই ৩১শে ডিসেম্বর দুর্গাপুরের বহেরাদলী গ্রামে পুলিশ ব্যাপক তল্লাশি চালায়। এরপর বিখ্যাত হাজং নেত্রী কুমুদিনী হাজং কে আটক করে পুলিশ। তাকে ধরে নিয়ে যাওয়ার সময় রশিমনি হাজং তাকে ছাড়াতে গেলে পুলিশ গুলি করে। শহীদ হন হাজং মাতা রশিমনি হাজং। তার এই মহান আত্মত্যাগকে স্মরণীয় করে রাখতে ২০০৪ সালে নির্মিত হয় হাজং মাতা রশিমনি স্মৃতিসৌধ। পুলিশের গুলিতে হাজং মাতা, সুরেন্দ্র হাজংসহ আরও অনেক আন্দোলনকর্মী নিহত হন। ক্ষিপ্ত কৃষক জনতা তখন পুলিশ বাহিনীর দিকে বল্লম ছুড়তে থাকে। এতে দুইজন পুলিশ নিহত হয়।
১৯৪৯ সালে আন্দোলন বিশাল আকার ধারণ করে। ‘ টংক প্রথার উচ্ছেদ চাই, জান দিব তবু ধান দিব না, জমিদারী প্রথার উচ্ছেদ চাই, জমি যার,লঙ্গল তার’ ইত্যাদি স্লোগান ছড়িয়ে পড়ে সর্বত্র। টঙ্ক দেওয়া বন্ধ করে দেন সকল কৃষক। ১৯৪৯ সালের ১৫ জানুয়ারি কলমাকান্দা থানার বটতলায় ২০ মণ টংক ধান আটক করে কৃষকেরা। ২৬ ফেব্রুয়ারি চৈতন্যনগরে জমিদারের কাছারি দখল করে উত্তেজিত কৃষকেরা। পুড়িয়ে দেয় জমিদারের প্রয়োজনীয় সব কাগজপত্র। অত্যাচারের খড়গ নেমে আসে তাদের উপর। বিপ্লবী মঙ্গল সরকারের নেতৃত্বে একটি মিছিলে পুলিশ গুলি করলে ১৯ জন বিদ্রোহী নিহত হন। গ্রেপ্তার হন অনেকে। এর মধ্যে অশ্বমণি ও ভদ্রমণি হাজং এর ১২ বছর করে জেল হয়। ২৮ ফেব্রুয়ারি দু’জন বন্ধুকধারী সিপাইকে বিপ্লবী কৃষকেরা ভালুকা পাড়া গির্জার সামনে হত্যা করে।
আন্দোলনের সমাপ্তি
১৯৫০ সনে তৎকালীন পূর্ব পাকিস্তানের মুখ্যমন্ত্রী নুরুল আমীন সুসং দুর্গাপুর এলাকায় আসেন ভয়াবহ পরিস্থিতি সামাল দেওয়ার জন্য। কিন্তু টঙ্ক প্রথা না তুলে নেওয়ায় এই আন্দোলন চলতে থাকে। অবশেষে পূর্ববঙ্গ জমিদারি অধিগ্রহণ ও প্রজাস্বত্ব আইন ১৯৫০ পাস হলে এই নির্মম প্রথা বিলোপ সাধিত হয়।
এই আন্দোলনে বহু নেতা প্রাণ হারান। এবং কৃষকেরা তাদের অধিকার ছিনিয়ে নিয়ে আসেন। টঙ্ক আন্দোলনে নারীদের ভূমিকা ছিলো সবচেয়ে গুরুত্বপূর্ণ। অনেক নারী আন্দোলনকর্মী পরবর্তীতে রাজনীতি এবং অন্য জাতীয় আন্দোলনে সক্রিয় ছিলেন।
টঙ্ক আন্দোলন প্রথম বাংলা উপন্যাসে উপস্থাপিত হয়েছে অমর মিত্র রচিত মোমেনশাহী উপাখ্যান উপন্যাসে।  ইতিহাস এবং গারো পাহাড়ের দেশের জনজীবনের এই গণআন্দোলন উপন্যাসটিতে বিধৃত। কলকাতার দে'জ প্রকাশনী প্রকাশ করেছে বইটি।
ইন্দ্র শেখর
ইন্দ্র শেখর পঞ্চকোট রাজ্য শাসনকারী শেখর রাজবংশের দ্বিতীয় রাজা ছিলেন।
ডিম (খাদ্য)
thumb|300px| মুরগির ডিম (বামে) এবং কোয়েল পাখির ডিম (ডানে) জনপ্রিয় ও বহুল প্রচলিত খাদ্য
ডিম পাখি, সরীসৃপ, উভচর, কয়েকটি স্তন্যপায়ী প্রাণী এবং মাছ সহ বিভিন্ন প্রজাতির স্ত্রী প্রাণীরা ডিম দেয় এবং এর মধ্যে অনেকগুলি হাজার হাজার বছর ধরে মানুষ খেয়ে আসছে। এটি একটি গোলকাকার বা ডিম্বাকার জিনিস, যা মেমব্রেনের স্তর দ্বারা ঘিরে থাকা ডিম্বক এবং বহিরাবরণের সমন্বয়ে গঠিত হয়। বহিরাবরণের মূল কাজ হলো এর অভ্যন্তরে বাড়তে থাকা ভ্রূণকে এবং ভ্রূণের জন্য প্রয়োজনীয় পুষ্টিকে রক্ষা করা। মুরগি ও কচ্ছপের ডিমসহ বেশীরভাগ মুখরোচক ডিমই শক্ত বহিরাবরণ বা ডিমের খোসা, অ্যালবুমেন (সাদা অংশ), ডিমের কুসুম এবং কিছু মেমব্রেন দিয়ে তৈরী। ডিমের সকল অংশই খাদ্যোপযোগী, যদিও খোসা সাধারণত বাদ দেয়া হয়। পুষ্টিগতভাবে ডিম প্রোটিন ও কোলিনের উৎকৃষ্ট উৎস।
মুখরোচক রো এবং ক্যাভিয়ার হচ্ছে মাছের ডিম।
ডিমের গঠন
[[Image:Anatomy of an egg.svg|thumb|left|একটি মুরগীর ডিমের বিভিন্ন অংশ: ১. ডিমের খোসা ২. বহিঃমেমব্রেন ৩. অন্তঃমেমব্রেন
৪. চালাযা (Chalaza)
৫. বহিঃঅ্যালবুমেন
৬. মধ্য-অ্যালবুমেন
৭. ভিটেলাইন মেমব্রেন
৮. নিউক্লিয়াস অব প্যান্ডার
৯. গার্মিনাল চাকতি
১০. হলুদ কুসুম
১১. সাদা কুসুম
১৩. চালাযা
১৪. বায়ু কোষ
১৫. কিউটিকল]]
নোরিড
ইউনিনেট নোরিড এএস , বাণিজ্যিক ভাবে নোরিড, নরওয়ের উচ্চ-স্তরের তিনটি ডোমেইন <tt>.এনও</tt>, <tt>.এসজে</tt> ও <tt>.বিভি</tt> নিবন্ধনকারী সংস্থা। ট্রোন্ডহাইম শহরে এ অলাভজনক প্রতিষ্ঠানটি অবস্থিত।
ইতিহাস
১৯৮৩ সালে নরওয়েজীয় টেলিযোগাযোগ প্রশাসনের গবেষণা প্রতিষ্ঠানে পল স্প্লিলিং কে <tt>.এনও</tt> ডোমেইন নিবন্ধনের দায়িত্ব দেয়া হয়। যদিও নীতিনির্ধারকরা চেয়েছিলেন, এটি পরিচালনার জন্য একটি অবাণিজ্যিক প্রতিষ্ঠানকে দায়িত্ব দেবে, সে অনুযায়ী ১৭ মার্চ ১৯৮৭ ইউনিনেট প্রতিষ্ঠানের কাছে দায়িত্ব হস্তান্তর করা হয় যেটি নরওয়েজীয় সরকারী বিশ্ববিদ্যালয়, মহাবিদ্যালয় ও গবেষণা প্রতিষ্ঠানগুলোতে তথ্য প্রযুক্তি সেবা সরবরাহ করে থাকে। সে সময় ইউনিনেট, সিনটেফ (SINTEF) এর একটি শাখা হিসেবে পরিচালিত হতো, পরবর্তীতে ১৯৯৩ সালে নরওয়েজীয় শিক্ষা ও গবেষণা মন্ত্রনালয়ের অধীনে এটি লিমিটেড কোম্পানিতে রুপান্তরিত হয়। ১৯৯৬ সালে ইউনিটের একটি অংশ হিসেবে নোরিড প্রতিষ্ঠিত হয় ও একে <tt>.এনও</tt> ডোমেইন পরিচালনার ভার দেয়া হয়। ১৯৯৭ সালের ২১ আগস্ট, নোরিডকে নতুন ঘোষিত <tt>.এসজি</tt> ও <tt>.বিভি</tt> ডোমেইনের দায়িত্বও অর্পণ করা হয়।
ইরমা ভিটোভস্কা
ইরমা গ্রিগোরিয়েভনা ভিতোভস্কায়া (ইউক্রেনীয়: ইরমা গ্রিগোরিভনা ভিটোভস্কা, আসল নাম ইরিনা গ্রিগোরিভনা ভিটোভস্কায়া; জন্ম ৩০ ডিসেম্বর, ১৯৭৪, ইভানো-ফ্রাঙ্কিভস্ক ) একজন ইউক্রেনীয় থিয়েটার এবং চলচ্চিত্র অভিনেত্রী, প্রযোজক এবং জনসাধারণ ব্যক্তিত্ব। ইউক্রেনের সম্মানিত শিল্পী (২০১৬)। ইয়ং থিয়েটারে কাজ করে (১৯৯৮ সাল থেকে), টিভি সিরিজ লেস্যা + রোমা (২০০৫-২০০৭) তে লেস্যা চরিত্রের জন্য সর্বাধিক পরিচিত।
জীবনী
তিনি ৩০ ডিসেম্বর, ১৯৭৪ সালে ইভানো-ফ্রাঙ্কিভস্কে জন্মগ্রহণ করেছিলেন। ইরমার বাবা মেদুখা গ্রাম, গালিচ জেলার, ইভানো-ফ্রাঙ্কিভস্ক অঞ্চল থেকে এসেছিলেন। প্রপিতামহ রাশিয়ান, এবং তার স্ত্রী লাটভিয়ান।
তিনি একটি প্রত্নতাত্ত্বিক হওয়ার স্বপ্ন দেখেছিলেন, বেশ কয়েক বছর ধরে তিনি কার্পাথিয়ান ইনস্টিটিউটে প্রবেশের চেষ্টা করেছিলেন। স্টেফানিক। তিনি ইভানো-ফ্রাঙ্কিভস্কের প্যালেস অফ পাইওনিয়ার্সে একটি থিয়েটার গ্রুপে যোগ দিয়েছিলেন।
১৯৯৮ সালে তিনি লভিভ স্টেট মিউজিক্যাল ইনস্টিটিউট থেকে ড্রামা থিয়েটার অভিনেত্রী (বোহদান কোজাকের কোর্স) ডিগ্রি নিয়ে স্নাতক হন। একই বছর থেকে তিনি কিয়েভ একাডেমিক ইয়াং থিয়েটারে কাজ করছেন।
বহু আন্তর্জাতিক থিয়েটার উৎসবে বারবার অংশগ্রহণকারী, ব্যক্তিগত পুরস্কার পেয়েছেন।
১১ অক্টোবর, ২০১৫ সাল থেকে, তিনি ১ + ১ চ্যানেলে লিটল জায়ান্ট শো-এর প্রশিক্ষক ছিলেন। তিনি টিভি শো "ম্যারেজ গেমস, বা নবদম্পতির জন্য সংখ্যা" (ইউক্রেনীয়: "সুইটহার্ট গেমস, বা যুবকদের জন্য সংখ্যা" "হোম গেমস, বা যুবকদের জন্য সংখ্যা") এবং "পিপলস স্টার" (ইউক্রেনীয়: ICTV চ্যানেলে "নরোদনা জিরকা" "পিপলস জিরকা")। তিনি টিভি চ্যানেল "ইউক্রেন" এ ভোকাল শো "পিপলস স্টার" এ অংশ নিয়েছিলেন।
রাজনৈতিক অবস্থান
ইরমা ভিতোভস্কায়া "মর্যাদার বিপ্লব" এবং "ভাষা ময়দান" এর একজন কর্মী, সমস্ত ইউক্রেনীয়-পন্থী বিক্ষোভে অংশগ্রহণকারী।
২০১৮ সালের জুনে, তিনি রাশিয়ায় বন্দী ইউক্রেনীয় পরিচালক ওলেগ সেনটসভের সমর্থনে একটি ভিডিও বার্তা রেকর্ড করেছিলেন।
দানশীলতা
ইরমা ভিতোভস্কায়া ২০০৭ সাল থেকে "রাস্তার শিশু" এবং ২০১১ সাল থেকে "স্টপ বিল" সামাজিক ও পাবলিক প্রোগ্রামে অংশগ্রহণকারী।
ইরেনা কারপার সাথে, ইরমা ভিটোভস্কায়া ইউক্রেনীয় স্বেচ্ছাসেবক কর্পস "রাইট সেক্টর" এর ব্যাটালিয়নের জন্য জুতার জন্য একটি সৃজনশীল সন্ধ্যায় অর্থ সংগ্রহ করেছিলেন।
ইরমা ভিটোভস্কায়া, স্টপবিল আন্দোলনের একজন সদস্য হিসাবে, অস্কার এবং পিঙ্ক লেডি আর্ট প্রকল্পে সূচনা করেছিলেন এবং অভিনয় করেছিলেন, যা গুরুতর অসুস্থ শিশুদের প্রয়োজনের জন্য তহবিল সংগ্রহের জন্য তৈরি করা হয়েছিল। পারফরম্যান্সের প্রিমিয়ারটি ৭ অক্টোবর ইভানো-ফ্রাঙ্কিভস্কে এবং ১১ অক্টোবর কিয়েভে অনুষ্ঠিত হয়েছিল, বেশ কয়েকটি থিয়েটার পুরষ্কার পেয়েছে এবং উপশমকারী শিশুদের বিভাগের জন্য 700 হাজারেরও বেশি রিভনিয়া সংগ্রহ করেছে, সেইসাথে মোবাইল দলগুলি যা এই জাতীয় শিশুদের সাথে কাজ করবে।
সি.আই.ডি. (ভারতীয় টেলিভিশন ধারাবাহিক)
সি.আই.ডি স্যাটেলাইট টিভি চ্যানেল সনি এন্টারটেইনমেন্ট টেলিভিশনের একটি সিরিজ। এ সিরিজে একদল গোয়েন্দা মুম্বাইয়ের ক্রাইম ইনভেস্টিগেশন ডিপার্টমেন্টে কাজ করে। এ সিরিজের পরিচালক বি.পি. সিং। ভারতের মধ্যে এটি সবচেয়ে লম্বা টিভি সিরিজ। প্রথম ভারতীয় গোয়েন্দা ভিত্তিক টিভি সিরিজ সি.আই.ডি যা এখনও ভারতের মধ্যে বেশ জনপ্রিয়। ডিসিপি চিত্রলে ,সিনিয়র ইন্সপেক্টর অভিজিৎ, এসিপি প্রদিউমান, সিনিয়র ইন্সপেক্টর দয়া , ইন্সপেক্টর ফ্রেডরিকস এবং ডাক্তার সালুকে এ সিরিজের মূল চরিত্র। যেখানে ব্যুরোর প্রধানের দায়িত্ব পালন করছেন এসিপি প্রদিউমান এবং সর্বোচ্চ পদে রয়েছেন ডিসিপি চিত্রলে । মজার ব্যাপার হচ্ছে, সিআইডির পরিচালক বি. পি. সিং-ই ডিসিপি চরিত্রে অভিনয় করেছেন । সিআইডি শুধু ভারতে নয়, বাংলাদেশেও অনেক জনপ্রিয় । এটি ভারতে সবচাইতে জনপ্রিয় এবং বাংলাদেশেও সবচেয়ে জনপ্রিয় টিভি সিরিজগুলোর একটি ।
১৯৯৮ সালের ২১ জানুয়ারি এটি এন্টারটেইনমেন্ট টেলিভিশন এবং ফায়ারওয়ার্কস প্রোডাকশন সাপ্তাহিক ভাবে গোয়েন্দা সিরিজ সি.আই.ডি চালু করে। সি.আই.ডি সিরিজটি ২০০৪ সালের ৭ নভেম্বর আরেকটি রেকর্ড অর্জন করে যখন পরিচালক বি.পি. সিং কোন রকমের বিরতি ছাড়াই ১১১ মিনিটের "The Inheritance"/C.I.D. 111 সি.আই.ডি'র পর্ব তৈরী করে গিনেস বুক অব ওয়ার্ল্ড রেকর্ডে নিজেদের নাম তুলে নেয়।
বি.পি সিংয়ের এক ইন্টারভিউর তথ্য অনুযায়ী তিনি ১৯৮৬ সালে দূরদর্শনে (ডিডি)সি.আই.ডি ছয় পর্ব তৈরী করেছিলেন সনি টেলিভিশনে করার আগে।
২০০৫ সালের ৩ জানুয়ারি সনি এন্টারটেইনমেন্ট টেলিভিশন এবং ফায়ারওয়ার্কস প্রোডাকশন মিলে প্রতিদিনের জন্য সি.আই.ডি স্প্যাশাল ব্যুরো নামে ১৬৮ পর্ব তৈরী করেন। যা ২০০৬ সালের ২৭ এপ্রিল শেষ হয়।
২০০৬ সালের ৭ জুলাই থেকে ১ সেপ্টেম্বর "সি.আই.ডি অপরেশন তালাশ" নামের একটি প্রতিযোগিতার আয়োজন করা হয়, যার উদ্দেশ্য ছিলো সিআইডি টিমে নতুন অফিসার নেয়া। এ আয়োজনের মাধ্যমে বিজয়ী বিবেক বি মাশরুকে সিআইডিতে যুক্ত করা হয় যার চরিত্রের নাম বিবেক। সফল এ আয়োজনের পর "'সিআইডি"' প্রযোজক একটি অ্যাওয়ার্ড প্রতিযোগিতার আয়োজন করেন। "সিআইডি গ্যালেন্ট্রি অ্যাওর্য়াড" নামের এ পুরস্কার বিতরনী অনুষ্ঠান ২০১০ সালের ২৬ জানুয়ারি নিজেদের একযুগ পূর্তি পালন করে।
বর্তমানে সিআইডি টিমের অফিসার হিসেবে আছেন সিনিয়র ইন্সপেক্টর অভিজিৎ, এসিপি প্রদিউমান, সিনিয়র ইন্সপেক্টর দয়া, ইন্সপেক্টর ফ্রেডরিক্স, ইন্সপেক্টর শচীন, সাব-ইন্সপেক্টর বিবেক, সাব-ইন্সপেক্টর কাজল এবং ফরেনসিক বিশেষজ্ঞ ডা.সালুকে এবং ডা. তারিকা। ২৭ সেপ্টেমবর ২০১৮ সি.আই.ডি সিরিজ শেষ হয়।
অফিসার
{| class="wikitable" style="width:100%;" ! style="background:#bfb28b; font-size: 95%; width:10%" |চরিত্র ! style="background:#bfb28b; font-size: 95%; width:9%" |পদবী ! style="background:#bfb28b; font-size: 95%; width:10%" |মূল নাম ! style="background:#bfb28b; font-size: 95%; width:10%" |সময়কাল ! style="background:#bfb28b; font-size: 95%; width:60%" |তথ্য
পূর্বের অফিসারবৃন্দ
৪ বছর বা তার বেশি সময় ধরে থাকা অফিসারদের গাঢ় রঙ দেয়া হলো
পোচা ব্রহ্মানন্দ রেড্ডি
পোচা ব্রহ্মানন্দ রেড্ডি হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি নন্দ্যাল লোকসভা কেন্দ্র থেকে লোকসভা সদস্য হিসেবে নির্বাচিত হন।
চামলিজা মসজিদ
চামলিজা মসজিদ (Büyük Çamlıca Camii) তুরস্কের ইস্তাম্বুলে অবস্থিত একটি মসজিদ। এটি তুরস্কের বৃহত্তম মসজিদ। মসজিদে ৬৩,০০০ লোক একসাথে নামাজ আদায় করতে পারে এবং এতে একটি যাদুঘর, আর্ট গ্যালারি, গ্রন্থাগার, কনফারেন্স হল এবং ৩,৫০০ যানবাহনের জন্য ভূগর্ভস্থ পার্কিং রয়েছে।
থাম্ব|বাম|প্রধান প্রবেশপথের উঠোন অর্থনীতির শক্তি দেখাতে এবং পরিচালনাকারী এ কে পার্টির উত্তরাধিকার প্রদানে তুরস্ক সরকার দ্বারা নির্মিত বহু বড় কার্যক্রমগুলোর মধ্যে মসজিদটি অন্যতম। তুরস্কের রাষ্ট্রপতি এরদোয়ান এর উদ্বোধনকালে বলেছিলেন: "যখন একটি ঘোড়া মারা যায় তখন সে তার মালামাল পেছনে ফেলে যায়, যখন একজন মানুষ মারা যায় সে তার কাজ পিছনে ফেলে যায়। আমরা এর জন্য স্মরণীয় হয়ে থাকব।" তুরস্কের বিশ্লেষক জিয়া মেরাল দ্য টাইমসকে বলেছেন যে "এটি সংস্কৃতি কূটনীতি এবং বিশ্বে তুরস্কের ভূমিকার একটি দৃষ্টিভঙ্গি সম্পর্কিত।"
২০১৯ সালের ৪ঠা মে তুরস্কের রাষ্ট্রপতি এরদোয়ান এই চামলিজা মসজিদটি উদ্বোধন করেন। সেনেগালের রাষ্ট্রপতি ম্যাকি সল, গিনির রাষ্ট্রপতি আলফা কনডে, আলবেনিয়ান রাষ্ট্রপতি ইলির মেতা, ফিলিস্তিনের প্রধানমন্ত্রী মোহাম্মদ শাতায়িহ এবং অন্যান্য বিদেশী বিশিষ্ট ব্যক্তিরাসহ বেশ কয়েকজন বিশ্বনেতা অনুষ্ঠানে উপস্থিত ছিলেন।
বিবরন
থাম্ব|বাম|প্রধান প্রবেশপথের উঠোন দুইজন মহিলা স্থপতি বাহার মজরাক এবং হায়রিয় গাল তোতু চামলিজা মসজিদটির নকশা করেছিলেন। এর বাজেট ব্যয় প্রায় ১৫০ কোটি ডলার তুর্কি লিরা ($৬৬.৫ মিলিয়ন ডলার) ধরা হয়েছিল। চলন্ত সিড়ি দিয়ে উঠে মসজিদটির আঙিনায় দাঁড়ালে একনজরে বসফরাসকে বুকে ধারণকারী ইস্তাম্বুলের সিংহভাগ দেখা যায়। মসজিদের চারটি মিনারগুলির দৈর্ঘ্য ১০৭.১ মিটার, এই পরিমাপটি সেলজুক এবং বাইজেন্টাইন সাম্রাজ্যের দ্বারা ১০৭১ সালে লড়াইকৃত মালাজগির্দ‌ের যুদ্ধকে বোঝায়। ঈমানের ৬ শর্তকে তুলে ধরতে ৬টি মিনার জুড়ে দিয়েছেন মসজিদটির গায়ে। ১০৭১ মিটার লম্বা চারটি মিনার আনাতোলিয়ায় তুর্কিদের প্রথম বিজয়কে স্মরণ করিয়ে দেবে। ১০৭১ সালে ‘মানজিকারট’ যুদ্ধে বাইজানটাইনের সঙ্গে সেলজুক তুর্কিরা জয় লাভ করে। থাম্ব|বাম|মুল গম্বুজ সহ ভিতরের দৃশ্য ৭২ মিটার উঁচু বড় গম্বুজটি ঐতিহাসিকভাবে ইস্তানবুলে বসবাসরত ৭২টি জাতিগোষ্ঠির কথা স্মরণ করিয়ে দেয়। ৩৪ মিটার ব্যাসার্ধের এ গম্বুজটি একই সঙ্গে আধুনিক ইস্তানবুলের আক্ষরিক পরিচয় বহন করে (তুরস্কের প্রতিটি শহরের এক একটি কোড রয়েছে। ইস্তানবুলের কোড নম্বর ৩৪) গম্বুজের ভেতরের অংশে ১৬টি তুর্কি সাম্রাজ্যের স্মরণে ১৬টি অংশে ভাগ করে আল্লাহর গুণবাচক নাম লেখা হয়েছে। গম্বুজের সাড়ে ৪ টন ওজনের পৃথিবীর সবচেয়ে বড় চাঁদ-তারা খচিত দণ্ড স্থাপন করা হয়েছে।
মঙ্গলদৈ লোকসভা কেন্দ্র
মঙ্গলদৈ হলো ভারতের আসামের একটি লোকসভা কেন্দ্র।
বিধানসভা খণ্ডসমূহ
মঙ্গলদৈ লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
দৃশ্যম (২০১৫-এর চলচ্চিত্র)
দৃশ্যম নিশিকান্ত কমত পরিচালিত ২০১৫ সালের ভারতীয় হিন্দি ভাষার অপরাধ থ্রিলার চলচ্চিত্র। এটি ২০১৩ সালের মালয়ালম ভাষার দৃশ্যম চলচ্চিত্রের পুনর্নির্মাণ। চলচ্চিত্রটি প্যানোরামা স্টুডিওজের ব্যানারে প্রযোজিত এবং ভায়াকমএইটিন মোশন পিকচার্সের ব্যানারে পরিবেশিত হয়। এতে শ্রেষ্ঠাংশে অভিনয় করেন অজয় দেবগন, অক্ষয় খান্না, তাবু, ও শ্রিয়া সরন।
দৃশ্যম ২০১৫ সালের ৩১শে জুলাই মুক্তির পর সমালোচকদের নিকট থেকে ইতিবাচক পর্যালোচনা অর্জন করে। চলচ্চিত্রটি বিশ্বব্যাপী ১১১ কোটি রুপী আয় করে ব্যবসাসফল হয়। এই চলচ্চিত্রের অনুবর্তী পর্ব দৃশ্যম ২ ২০২২ সালে মুক্তি পায়। ২০২২ সালে দৃশ্যম চীনে মুক্তি দেওয়া হয় এবং সেখানে ৪.০৫ মিলিয়ন রুপী আয় করে, ফলে এর বিশ্বব্যাপী মোট আয় দাঁড়ায় ১৪৭.৮৭ কোটি রুপী।
অভিনয়শিল্পীদল
থাম্ব|২০১৫-এর জুলাইয়ে চলচ্চিত্রের প্রচারণায় সরন, দেবগন ও তাবু
সঙ্গীত
দৃশ্যম চলচ্চিত্রের সঙ্গীতায়োজন করেছেন বিশাল ভারদ্বাজ এবং গীত লিখেছেন গুলজার। অ্যাশ কিংয়ের গাওয়া "কার্বন কপি" গানটি ২০১৫ সালের ৭ই জুলাই প্রকাশিত হয়। দৃশ্যম চলচ্চিত্রের গানের স্বত্ত্ব জি মিউজিক কোম্পানির।
ওমর গাবের
ওমর মাহমুদ গাবের (عمر محمود جابر; জন্ম: ৩০ জানুয়ারি ১৯৯২) হলেন একজন মিশরীয় পেশাদার ফুটবলার, যিনি মেজর সকার লিগ ক্লাব লস অ্যাঞ্জেলেস এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
ক্লাব
বাসেল
মঞ্জু বরা
মঞ্জু বোরা আসামের একজন যশস্বী চলচ্চিত্র পরিচালক ও গল্পকার৷ তিনি উৎকৃষ্ট চলচ্চিত্র পরিচালনার জন্য ইতিমধ্যে বহুসংখ্যক রাষ্ট্রীয় ও আন্তর্জাতিক পুরস্কার লাভ করেছেন৷ এছাড়াও তিনি ইণ্ডিয়ান প্যানেরোমা, এই এফ এফ আই, ২০০৭, দশম মামি আন্তর্জাতিক চলচ্চিত্র উৎসব ২০০৮, থার্ড আই সপ্তম এশিয়ান চলচ্চিত্র উৎসব মুম্বাই ২০০৮, ৫৫তম জাতীয় চলচ্চিত্র পুরস্কার ২০০৭ দিল্লি (ফীচার্ড চলচ্চিত্র) ইত্যাদিতে জুরি মেম্বার হিসাবে অবদান রেখেছেন।
গায়ত্রী শংকরণ
'''ড. গায়ত্রী শংকরণ''' একজন দৃষ্টিহীন গায়িকা, যিনি কর্ণাটকের শাস্ত্রীয় সংগীত জগতের এক সম্পদ। তিনি কর্ণাটকের শাস্ত্রীয় সংগীত গায়িকা ও বেহালাবাদক। তিনি তামিলনাড়ু সরকার এর কাছ থেকে কালাইমামানি পুরস্কার পেয়েছেন।  সংগীতে তার অবদানের জন্য ২০০৬ সালে ভারত সরকার রাষ্ট্রের চতুর্থ সর্বোচ্চ বেসামরিক পদক পদ্মশ্রী প্রদান করেন গায়ত্রী শংকরণকে। তিনিই প্রথম দৃষ্টি প্রতিবন্ধী নারী, যিনি পদ্মশ্রী পুরস্কার লাভ করেন।
মঞ্জু বরা
কর্মজীবন
ম্ঞ্জু বোরা তার প্রথম চলচ্চিত্র বৈভব-এ ১৯৯৯ সালে চলচ্চিত্র পরিচালক রূপে আত্মপ্রকাশ করেন৷ এই চলচ্চিত্রটি ২০০০ সালে অনুষ্ঠিত হওয়া ৪৭ তম জাতীয় চলচ্চিত্র উৎসবে বিচারক মণ্ডলীর বিশেষ পুরস্কার (জুরিস স্পেশাল মেনশান) লাভ করতে সক্ষম হয়৷ এছাড়া বৈভবের জন্য মঞ্জু বোরা চেন্নাইতে ১৯৯৯ সালে গ'লাপুড়ি শ্রীনিবাস শ্রেষ্ঠ নবীন পরিচালক পুরস্কার লাভ করেন৷
মাইক নিকোল্‌স
মাইক নিকোল্‌স (ইংরেজি ভাষায়: Mike Nichols) (জন্ম: ৬ নভেম্বর, ১৯৩১ - ১৯ নভেম্বর, ২০১৪) মার্কিন টেলিভিশন, মঞ্চ এবং চলচ্চিত্র পরিচালক, লেখক ও প্রযোজক। নিকোল্‌স সেই গুটিকয়েক ব্যক্তিদের একজন যারা বিনোদনের সেরা সবগুলো পুরস্কারই অর্জন করেছেন। নিকোল্‌স অস্কার, গোল্ডেন গ্লোব, গ্র্যামি, এমি এবং টনি অ্যাওয়ার্ড, এই সবগুলোই জিতেছেন। সেরা পরিচালক হিসেবে অস্কার পেয়েছিলেন দ্য গ্র্যাজুয়েট সিনেমার জন্য।
গায়ত্রী শংকরণ
জীবনী
ড. গায়ত্রী শংকরণ কর্ণাটক শাস্ত্রীয় সংগীত জগতের এক নক্ষত্রের নাম। গান গাওয়া ছাড়াও তিনি খুব সুন্দরভাবে বীণা বাজাতে পারেন ও বেহালা বাজাতে পারেন। অন্ধ্রপ্রদেশের সামালকোট থেকে এসে তামিলনাড়ুর চেন্নাইয়ে বসবাস শুরু করে তার পরিবার। মাত্র তিন বছর বয়সে তিনি তার মা সুব্বুলক্ষ্মী গুরুনাথনের কাছ থেকে গান শেখা আরম্ভ করেন এবং এরপর গান শেখেন আল্লামারাজু সোমেশ্বেরা রাও এর কাছ থেকে। পাক্কালা রামাদোসের কাছ থেকে বেহালা বাজানো শিখেছিলেন তিনি।
মঞ্জু বরা
কর্মজীবন
পরবর্তীকালে মঞ্জু বোরা অন্য এক যাত্রা (২০০১), আকাশীতরার কথারে (২০০২), লাজ (২০০৪), জয়মতী (২০০৬), আই ক'ত নাই ইত্যাদি চলচ্চিত্র পরিচালনা করেন৷
গায়ত্রী শংকরণ
জীবনী
তিনি কলাক্ষেত্র ফাউন্ডেশনে ভর্তি হয়েছিলেন। সেখানে রুক্মিণী দেবী অরুন্দালের কাছে সংগীত শিখেছিলেন তিনি। এছাড়াও, তিনি লাগুন্দি জয়রামন, কে জে যেসুদাস, পুদ্দুক্কদু কৃষ্ণমূর্তির মত সংগীতজ্ঞের অধীনে দীক্ষা নিয়েছিলেন।
দৃষ্টি প্রতিবন্ধী এই নারী পড়াশোনায় থেমে থাকেন নি। মাদ্রাজ বিশ্ববিদ্যালয় থেকে পিএইচডি ডিগ্রি লাভ করেছিলেন তিনি। তার থিসিসের শিরোনাম ছিল 'স্টাইলিস্টিক অ্যানালাইসিস অব কালিদাইকুরিচি বেদান্ত ভাগাবতার'।
সরস্বতী রাজমনী
সরস্বতী রাজমনী (English: Saraswathi Rajamani)  (১৯২৭-২০১৮)একজন আজাদ হিন্দ ফৌজ বা ইন্ডিয়ান ন্যাশনাল আর্মির (আইএনএ) এর অভিজ্ঞ মহিলা সেনানী ছিলেন । সেনাবাহিনীর সামরিক গোয়েন্দা বিভাগে তিনি তার কাজের জন্য সুপরিচিত।
সম্প্রতি তিনি 'ভয়েস অফ এন ইন্ডিপেন্ডেন্ট ইন্ডিয়ান' নামের একটি ছোট্ট চলচ্চিত্র উপস্থিত করেছেন।
গায়ত্রী শংকরণ
জীবনী
ড. গায়ত্রী শংকরণ তার বাসায় এবং অন্তর্জালের মাধ্যমে শিক্ষার্থীদের সংগীত শিক্ষা দিয়ে থাকেন। তিনি তার শিক্ষার্থীদের মাঝে জনপ্রিয়। তিনি দেশ ও দেশের বাইরে বিভিন্ন অনুষ্ঠানে সংগীত পরিবেশনা করে থাকেন।
সরস্বতী রাজমনী
শৈশব জীবন
শ্রীমতি সরস্বতী রাজমনীর জন্মগ্রহণ করেন রেঙ্গুন,বার্মাতে (বর্তমানে মায়ানমার)। তার বাবা সোনার খনির মালিক এবং রেঙ্গুনে সবচেয়ে ভারতীয় ধনী ব্যক্তিদের অন্যতম ছিলেন। তার পরিবার ভারতীয় স্বাধীনতা আন্দোলনের দৃঢ় সমর্থক ছিল এবং আন্দোলনে জন্য অর্থ প্রদানও করেছিল।
১৬ বছর বয়সে,নেতাজি সুভাষচন্দ্র বোস এর রেঙ্গুনে বক্তৃতা থেকে অনুপ্রাণিত হয়ে তিনি তার সমস্ত গহনা আজাদ হিন্দ ফৌজকে দান করেন। যে যুবতী মেয়েটি অলঙ্কার দিয়ে আজাদ হিন্দ ফৌজকে সাহায্য করে দিয়েছেন তা বুঝতে পেরে, নেতাজী তার বাড়ি যান। রাজমনী দৃঢ়সংকল্প ছিলেন যে তিনি সেনাবাহিনীর জন্য এটি ব্যবহার করেছেন। তাঁর এই দেশাত্মবোধ এর জন্যে নেতাজী তার সরস্বতী নামকরণ করেছিলেন।
আজাদ হিন্দ ফৌজ এ কর্মজীবন
১৯৪২সালে,রাজমনীকে আইএনএ র রানি ঝাঁসির রেজিমেন্টে নিয়োগ করা হয়েছিল এবং সেনাবাহিনীর সামরিক গোয়েন্দা বিভাগের অংশ ছিল।
প্রায় দুই বছর ধরে,রাজমনী এবং তার কয়েকজন মহিলা সহকর্মীদের ছদ্মবেশ ধারণ করা ছেলে এবং মেধা সংগ্রহ করে। একটি ছেলে হিসাবে দাঁড়ানো,তার নাম ছিল মণি। একবার,তার এক সহকর্মী ব্রিটিশ সেনাবাহিনী ধরা পড়ে যায়। তাকে উদ্ধার করার জন্য,রাজমনী নর্ত্যকী সেজে ব্রিটিশ শিবিরে অনুপ্রবিষ্ট হন। তিনি ব্রিটিশ কর্মকর্তাদের মাদকদব্য খাইয়ে তার সহকর্মীদের উদ্ধার করেন। যখন তারা পালিয়ে গিয়েছিল,তখন রাজমনী ব্রিটিশ রক্ষী দ্বারা পায়ের উপর গুলি চালায় সে কিন্তু তাদের আটকানো থেকে রক্ষা পায় যায়।
দ্বিতীয় বিশ্বযুদ্ধের পর নেতাজী আইএনএ কে বিচ্ছিন্ন করার পর সেনাবাহিনীতে তাঁর কাজ শেষ হয়।
পরবর্তী জীবন
দ্বিতীয় বিশ্বযুদ্ধের পর,রাজমনীর পরিবার তাদের সমস্ত সম্পদ,সোনার খনি লুণ্ঠন করে এবং ভারতে ফিরে আসে। ২০০৫সালে,একটি সংবাদপত্র থেকে জানা যায় যে তিনি চেন্নাইয়ে বসবাস করছিলেন এবং যদিও মুক্তিযোদ্ধা পেনশন বহন করলেও তিনি উভয় প্রান্তিক পরিসীমা সম্পন্ন করার জন্য সংগ্রাম করছিলেন। তিনি সাহায্যের জন্য তামিলনাড়ু রাজ্য সরকারকে আবেদন করেছিলেন। তামিলনাড়ুর তৎকালীন মুখ্যমন্ত্রী জয়ললিতা তাঁর নিকট ৫ লাখ টাকা এবং একটি ভাড়াভিত্তিক হাউজিং বোর্ডের ফ্ল্যাটে সহায়তা প্রদান করেন।
তিনি ওড়িশা,কটকে নেতাজি সুভাষ জন্মস্থান জাতীয় জাদুঘর আইএনএ গ্যালারিতে সম্মান প্রদান করেছেন।
মৃত্যু
মুক্তিযোদ্ধা সরস্বতী রাজমনী ১৩ই জানুয়ারি,২০১৮তারিখে হৃদযন্ত্র আঘাতে মারা যান। তার শেষকাজ সম্পন্ন হয় পিটার কলোনি, রায়াপেট্টাহ,চেন্নাই।
গায়ত্রী শংকরণ
জীবনী
তিনি সংস্কৃতি মন্ত্রণালয় (ভারত) এর দক্ষিণাঞ্চল সাংস্কৃতিক কেন্দ্রের প্রোগ্রাম কমিটির একজন সদস্য। ভারত সরকারের মিনিস্ট্রি অব সোশ্যাল জাস্টিস অ্যান্ড এমপাওয়ারমেন্ট এর পুরস্কার প্রদান কমিটির একজন সদস্য।
সংগীত শাস্ত্রে তার অসামান্য অবদানের জন্য তিনি ভূষিত হয়েছেন নানা পুরস্কারে। ২০০৬ সালে ভারতের তৎকালীন প্রেসিডেন্ট এপিজে আবদুল কালাম আজাদের কাছ থেকে পদ্মশ্রী পুরস্কার গ্রহণ করেছিলেন তিনি।, ২০১১ সালে তামিলনাড়ু রাজ্য সরকার তাকে কালাইমামানি পুরস্কার প্রদান করে।  তিনি ভারত সরকারের মিনিস্ট্রি অব সোশ্যাল জাস্টিস অ্যান্ড এমপাওয়ারমেন্ট থেকে  রোল মডেল ন্যাশনাল এওয়ার্ড লাভ করেন। মুম্বাইয়ের সুর সিঙ্গার সামসাথ থেকে লাভ করেছিলেন সুরমানি পুরস্কার। এছাড়াও তিনি  ইসাই চুডার পুরস্কার, পল্লবী সিঙ্গার পুরস্কার, শ্রেষ্ঠ শিক্ষক পুরস্কার, গানা কুইল পুরস্কার, রোটারি প্রফেশনাল এক্সেলেন্স অ্যাওয়ার্ড, ইন্ডিয়ান ফাইন আর্টস সোসাইটি অ্যাওয়ার্ড, ওয়ার্ল্ড তেলুগু ফেডারেশন অ্যাওয়ার্ড, এসেন্দাস এক্সেলেন্স অ্যাওয়ার্ড, কালাইমামানি পুরস্কার ও স্বর্ণ তরঙ্গিণী পুরস্কার লাভ করেন।
মোহাম্মদ ইদ্রিস আলী খান
'''মো. ইদ্রিস আলী খান''' (জন্ম: অজানা - মৃত্যু: ৩১ মার্চ, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
কর্মজীবন
১৯৭১ সালে জয়পুরহাট চিনিকলে কর্মরত ছিলেন মোহাম্মদ ইদ্রিস আলী খান। চিনিকলে যোগ দেওয়ার আগে তিনি পাকিস্তান সেনাবাহিনীর ইএমই কোরে চাকরি করতেন। মুক্তিযুদ্ধ শুরু হলে প্রতিরোধযুদ্ধে যোগ দেন। এ সময় বৃহত্তর বগুড়া ও রাজশাহী জেলায় পাকিস্তান সেনাবাহিনীর বিরুদ্ধে বেশ কয়েকটি সফল অ্যামবুশে তিনি নেতৃত্ব দেন। পরে মুক্তিবাহিনীর ৭ নম্বর সেক্টরের হামজাপুর সাব-সেক্টরে সাব-সেক্টর কমান্ডার হিসেবে দায়িত্ব পালন করেন। সাব-সেক্টর কমান্ডার হিসেবে দায়িত্ব পালনের পাশাপাশি তিনি কয়েকটি সম্মুখযুদ্ধেও প্রত্যক্ষভাবে অংশ নেন। ১০ ডিসেম্বর  দিনাজপুর জেলার বিরলে এক যুদ্ধে তিনি আহত হন।
মুক্তিযুদ্ধে ভূমিকা
১৯৭১ সালের ২৫ মে জয়পুরহাট জেলার পাঁচবিবি উপজেলার অন্তর্গত গোবিন্দপুরের অবস্থান ছিল পার্বতীপুর-সান্তাহার রেলপথ পাঁচবিবি এলাকায় ভারতীয় সীমান্তের খুব কাছে। সেদিন মুক্তিযোদ্ধারা মোহাম্মদ ইদ্রিস আলী খানের নেতৃত্বে সেখানে চলন্ত ট্রেনে অ্যামবুশ করেন। ২৪ মে গভীর রাতে মুক্তিযোদ্ধারা ভারতের অভ্যন্তরের সোবরা ক্যাম্প থেকে গোবিন্দপুরে যান। সোবরা থেকে গোবিন্দপুরের দূরত্ব কম ছিল না। এই অপারেশনের জন্য মোহাম্মদ ইদ্রিস আলী খান নিজ উদ্যোগে ভারতের বালুরঘাটে একটি লেদ মেশিনের দোকানে হাই কার্বন স্টিলের এমএস পাইপ দিয়ে ছয়টি তিন ইঞ্চি মর্টার ব্যারেল তৈরি করেন। সেগুলো দিয়ে মুক্তিযোদ্ধারা নিখুঁতভাবে গোলা নিক্ষেপ করেন। এ ছাড়া মুক্তিবাহিনীর তৃতীয় ইস্ট বেঙ্গল রেজিমেন্ট তাদের আরআর গান ও রকেট লাঞ্চার এবং সেগুলো চালানোর জন্য লোকবল দিয়ে সাহায্য করে। সেদিন গভীর রাতে ভারত থেকে সীমান্ত অতিক্রম করে একদল মুক্তিযোদ্ধা প্রবেশ করলেন বাংলাদেশের ভেতরে। তাদের নেতৃত্বে মোহাম্মদ ইদ্রিস আলী খান। দ্রুত তারা পৌঁছে গেলেন নির্দিষ্ট স্থানে। মুক্তিযোদ্ধারা অন্ধকারে শুরু করলেন বাংকার খোঁড়ার কাজ। সকাল হওয়ার আগেই শেষ করলেন সব প্রস্তুতিমূলক কাজ। তারপর অবস্থান নিলেন বাংকারের ভেতরে। মুক্তিযোদ্ধারা ওত পেতে বসে ছিলেন। তারা অপেক্ষায় ছিলেন ট্রেনের জন্য। একটু পর দেখা গেল, একটি ট্রেন এগিয়ে আসছে। ট্রেন আওতার মধ্যে আসামাত্র গর্জে উঠল তাদের আরআর গান ও রকেট লাঞ্চার। একই সঙ্গে শুরু হলো মেশিনগান ও লাইট মেশিনগানের গুলি। নির্ভুল গোলাগুলিতে ট্রেনের বেশির ভাগ বগি বিধ্বস্ত। অর্ধেক বগি লাইনচ্যুত হয়ে পড়ে গেল। এরপর মুক্তিযোদ্ধারা সময়ক্ষেপণ না করে দ্রুত সরে পড়লেন সেখান থেকে। ওই অপারেশনে ট্রেনের ব্যাপক ক্ষতি হয়। ট্রেনে ছিল অনেক পাকিস্তানি সেনা ও বিপুলসংখ্যক সশস্ত্র বিহারি। অ্যামবুশে প্রায় ৮০ জন পাকিস্তানি সেনা ও সশস্ত্র বিহারি হতাহত হয়। জীবিতরা রেললাইনকে আড়াল করে অবস্থান নিয়ে মুক্তিযোদ্ধাদের ওপর পাল্টা আক্রমণ চালায়। কিন্তু মুক্তিযোদ্ধাদের কোনো ক্ষতি হয়নি। ওই অপারেশনের পর পার্বতীপুর-সান্তাহার রেলপথে বেশ কয়েক দিন রেল যোগাযোগ বন্ধ থাকে।